《长洲苑》
唐代·孙逖

吴王初鼎峙，羽猎骋雄才。辇道阊门出，军容茂苑来。

山从列嶂转，江自绕林回。剑骑缘汀入，旌门隔屿开。

合离纷若电，驰逐溢成雷。胜地虞人守，归舟汉女陪。

可怜夷漫处，犹在洞庭隈。山静吟猿父，城空应雉媒。

戎行委乔木，马迹尽黄埃。揽涕问遗老，繁华安在哉。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。